Document ID: 32007R0239

KOMMISSIONENS FORORDNING (EF) Nr. 239/2007
af 6. marts 2007
om gennemførelsesbestemmelser til Rådets forordning (EØF) nr. 404/93 for så vidt angår meddelelser i banansektoren
KOMMISSIONEN FOR DE EUROPÆISKE FÆLLESSKABER HAR -
under henvisning til traktaten om oprettelse af Det Europæiske Fællesskab,
under henvisning til Rådets forordning (EØF) nr. 404/93 af 13. februar 1993 om den fælles markedsordning for bananer (1), særlig artikel 29a, og
ud fra følgende betragtninger:
(1)
Den fælles markedsordning for bananer er blevet gennemgribende ændret med virkning fra den 1. januar 2007 ved Rådets forordning (EF) nr. 2013/2006 af 19. december 2006 om ændring af forordning (EØF) nr. 404/93, (EF) nr. 1782/2003 og (EF) nr. 247/2006 for så vidt angår banansektoren.
(2)
Specielt er bestemmelserne om udligningsstøtteordningen blevet ophævet. Med henblik på overvågningen af bananmarkedets funktion er det imidlertid nødvendigt for Kommissionen, at den fortsat modtager oplysninger om produktion og markedsføring af bananer produceret i Fællesskabet. Der bør fastsættes regler for medlemsstaternes meddelelse af sådanne oplysninger. Disse meddelelser bør indeholde oplysninger svarende til dem, der blev meddelt under den foregående ordning, men samtidig må de forenkles mest muligt. Da de bestemmelser om sådanne meddelelser, der er fastsat i artikel 2, stk. 1, litra d), i Kommissionens forordning (EF) nr. 2014/2005 af 9. december 2005 om licenser under ordningen for import af bananer i Fællesskabet for bananer, der overgår til fri omsætning til toldsatsen i den fælles toldtarif (2), er overflødiggjort, bør de udgå. Forordning (EF) nr. 2014/2005 bør derfor ændres.
(3)
Foranstaltningerne i denne forordning er i overensstemmelse med udtalelse fra Forvaltningskomitéen for Friske Frugter og Grøntsager -
UDSTEDT FØLGENDE FORORDNING:
Artikel 1
1. Medlemsstaterne meddeler for hver indberetningsperiode Kommissionen følgende:
a)
mængden af bananer produceret i Fællesskabet, der markedsføres:
i)
i deres produktionsområde
ii)
uden for deres produktionsområde
b)
den gennemsnitlige salgspris på lokale markeder for grønne bananer produceret i Fællesskabet, der markedsføres i deres produktionsområde
c)
den gennemsnitlige salgspris for grønne bananer på stadiet frit leveret første udskibningshavn (ulosset) for bananer produceret i Fællesskabet, der markedsføres i Fællesskabet uden for deres produktionsområde
d)
prognoser for de data, der omhandles i litra a), b) og c), for de to næste indberetningsperioder.
2. Produktionsområderne er følgende:
a)
De Kanariske Øer
b)
Guadeloupe
c)
Martinique
d)
Madeira, Azorerne og Algarve
e)
Kreta og Lakonien
f)
Cypern.
3. Indberetningsperioderne i et kalenderår er følgende:
a)
januar-april
b)
maj-august
c)
september-december.
Meddelelserne for hver indberetningsperiode indsendes senest på femtendedagen i den anden måned efter indberetningsperioden.
4. De i stk. 1 omhandlede oplysninger sendes via det elektroniske system, som Kommissionen angiver.
Artikel 2
Artikel 2, stk. 1, litra d), i forordning (EF) nr. 2014/2005 udgår.
Artikel 3
Denne forordning træder i kraft på tredjedagen efter offentliggørelsen i Den Europæiske Unions Tidende.
Denne forordning er bindende i alle enkeltheder og gælder umiddelbart i hver medlemsstat.
Udfærdiget i Bruxelles, den 6. marts 2007.

Labels: 12
3
17
6